Asmaraman Sukowati Kho Ping Hoo (ugi dipun éja Kho Ping Ho) punika satunggiling penulis cariyos silat (carita silat) ingkang populer sanget ing Indonésia. Peranakan Tionghoa punika lair ing Sragen, tanggal 17 Agustus 1926. Piyambakipun séda tanggal 22 Juli 1994 amargi serangan jantung.

Salami 30 taun piyambakipun sampun nyerat paling boten 120 karya. Bilih saben jilid dipunwaos 25 jalmi, kinten-kinten saben edisinipun dipunwaos déning 1,6 yuta jalmi. Sanajan nyerat cariyos-cariyos silat Tionghoa, piyambakipun boten saged maos lan nyerat ing basa Mandarin. Kho Ping Hoo kathah pikantuk inspirasi saking filem-filem silat Hong Kong lan Taiwan. Kontribusinipun kanggé sastra Indonésia khususipun Melayu Tionghoa boten saged dipunlalèkaken.

Amargi boten saged basa Mandarin, kathah fakta historis lan géografis Tiongkok wonten salebeting cariyos boten rujuk kaliyan kanyatan ingkang saleresipun. Nanging bab punika boten dados alangan kanggé para sutrisna ingkang maos novèl Kho Ping Hoo, ingkang sabagéan ageng inggih dèrèng naté tindak dhateng dharatan Tiongkok ugi..

Sanèsipun karya-karya ingkang kasebat ing ngandhap punika, taksih kathah karya-karya Asmaraman S. Kho Ping Hoo ingkang wujud karangan-karangan lepas (satunggal judhul/kisah tamat), ingkang gadhah latar wingking Tionghoa utawi Jawi. Malah wonten serial Pecut Sakti Bajrakirana lan serial Badai Laut Selatan ingkang alatar mangsa Mataram Islam lan jaman Airlangga.

Sawetawis sinétron ingkang dipuntayangaken televisi Indonésia ugi gadhah kamiripan cariyos kaliyan novèl Kho Ping Hoo. Ing antawisipun sinétron serial Anglingdarma ingkang mirib kaliyan isi cariyos Bu Kek Siansu lan sinétron serial Misteri Gunung Merapi ingkang mirib kaliyan Alap-alap Laut Kidul (Lindu Aji), lan Bagus Sajiwo. Kamangka wonten ing cariyos aslinipun, Misteri Gunung Merapi langkung gadhah nuansa tlatah Sumatra lan Gunung Sorik Marapi-nipun. Boten mangertos bilih bab punika minangka kaleresan kémawon..

Karya

Serial Bu Kek Sian Su 
 Bu Kek Sian Su
 Suling Emas
 Cinta Bernoda Darah
 Mutiara Hitam
 Pura Pulau Es
 Pendekar Bongkok
 Pendekar Super Sakti
 Sepasang Pedang Iblis
 Kisah Sepasang Rajawali
 Jodoh Rajawali
 Suling Emas dan Naga Siluman
 Kisah Pendekar Pulau Es
 Suling Naga
 Kisah si Bangau Putih
 Kisah si Bangau Merah
 Si Tangan Sakti
 Pusaka Pulau Es

Serial Pedang Kayu Harum 
 Pedang Kayu Harum
 Petualang Asmara
 Dewi Maut
 Pendekar Lembah Naga
 Pendekar Sadis
 Harta Karun Jenghis Khan
 Siluman Gua Tengkorak
 Asmara Berdarah
 Pendekar Mata Keranjang
 Ang Hong Cu
 Jodoh Si Mata Keranjang
 Pendekar Kelana

Serial Pendekar Sakti 
 Pendekar Sakti (Bu Pun Su)
 Ang I Niocu
 Pendekar Bodoh
 Pendekar Remaja

Serial Dewi Sungai Kuning 
 Dewi Sungai Kuning
 Kemelut Karajan Mancu

Serial Gelang Kemala 
 Gelang Kemala
 Dewi Ular
 Rajawali Hitam

Serial Pedang Naga Kemala 
 Pedang Naga Kemala
 Pemberontakan Taipeng

Serial Iblis Dan Bidadari 
 Iblis Dan Bidadari
 Lembah Selaksa Bunga

Serial Si Pedang Tumpul 
 Si Pedang Tumpul
 Asmara Si Pedang Tumpul

Serial Sepasang Naga Penakluk Iblis 
 Sepasang Naga Penakluk Iblis
 Bayangan Iblis
 Dendam Sembilan Iblis Tua

Serial Sepasang Naga Lembah Iblis 
 Sepasang Naga Lembah Iblis
 Pedang Naga Hitam

Serial Raja Pedang 
 Raja Pedang
 Rajawali Emas
 Pendekar Buta
 Jaka Lola

Serial Pendekar Tanpa Bayangan (Bu Eng Cu) 
 Pendekar Tanpa Bayangan (Bu Eng Cu)
 Harta Karun Karajan Sung

Serial Pendekar Budiman (Hwa I Enghiong) 
 Pendekar Budiman (Hwa I Enghiong)
 Pedang Penakluk Iblis
 Tangan Geledek (Pek Lui Eng)

Judhul Lepas 
 Rajawali Lembah Huai
 Sendhyakala Ning Majapahit
 Pendekar Sungai Hoang Ho

Ugi pirsani 
 Wiki En: Kho Ping Hoo
 Wiki Id: Asmaraman Kho Ping Hoo

Pranala njawi 
 Kumpulan carita-carita silat Kho Ping Hoo (memerlukan Microsoft Reader untuk dibaca
 Download Lengkap Kumpulan carita-carita silat Kho Ping Hoo 100% Gratis
 E-Books untuk PC/PDA 
 Kumpulan carita-carita silat Kho Ping Hoo 
 Profil di tokohindonesia.com 
 Artikel di suaramerdeka.com
 Artikel di Republika
 

Artikel mawa basa krama

Panitra Indonésia
Tionghoa-Indonésia